Հայաստանի առաջին հանրապետության հիմնադրման 100-ամյակի տոնակատարությունն առանց սկանդալի չանցավ: Աղմուկի հետեւում խորհրդարանական ընդդիմությունն էր՝ Հանրապետական կուսակցությունը: Բանն այն է, որ ըստ տարբեր ՀՀԿ-ական գործիչների՝ խորհրդարանի նախագահ Արա Բաբլոյանը ներկա գտնվելու պատշաճ հրավեր չի ստացել 100-ամյակին նվիրված միջոցառումներին մասնակցելու համար: Այս հայտարարություններից հետո վարչապետի աշխատակազմի ղեկավար Էդուարդ Աղաջանյանը ֆեյսբուքի իր էջում մեկնաբանություն ներկայացրեց, ըստ որի՝ խորհրդարանի նախագահին պատշաճ հրավերք է եղել: